Dayot Upamecano

Dayotchanculle Oswald Upamecano (lahir 27 Oktober 1998) merupakan seorang pemain bola sepak profesional Perancis yang beraksi di posisi bek tengah untuk kelab Jerman, Bayern Munich dan pasukan kebangsaan Perancis.

 Kerjaya kelab 
Upamecano merupakan produk dari akademi belia Valenciennes. Selepas beliau menarik perhatian kelab-kelab gergasi Eropah termasuklah Manchester United, beliau menyertai Red Bull Salzburg pada Julai 2015 dengan nilai perpindahan yang dilaporkan sebanyak 2.2 juta euro. Beliau hanya memanaskan bangku simpanan ketika aksi Liga Juara-Juara menentang Malmö pada 29 Julai 2015. Beliau melakukan penampilan sulungnya untuk pasukan simpanan Salzburg iaitu FC Liefering pada dua hari kemudian dalam aksi liga menewaskan St. Pölten 2-1.

Pada 13 Januari 2017, Upamecano menyertai kelab RB Leipzig dengan kontrak selama empat tahun setengah dalam perpindahan yang dilaporkan bernilai 10 juta.

Pada 2 Julai 2018, beliau telah disenaraikan ke dalam anugerah Golden Boy 2018.

 Kerjaya antarabangsa 
Upamecano dilahirkan di Perancis dan berasal daripada keturunan Guinea-Bissau. Beliau telah mewakili pasukan bawah-16 Perancis yang menamatkan kejohanan Piala Aegea 2014 di tempat ketiga. Beliau beraksi dalam tiga daripada empat perlawanan kejohanan itu dan telah dinobatkan sebagai pemain pertahanan terbaik kejohanan. Beliau seterusnya mewakili pasukan bawah-17 Perancis dengan melakukan penampilan sulungnya pada perlawanan kelayakan Kejohanan Eropah menentang Cyprus pada 27 Oktober 2014. Perancis akhirnya menjuarai Kejohanan Eropah Bawah-17 2015 dengan menyaksikan Upamecano beraksi dalam tiap-tiap perlawanan pasukannya sebelum disenaraikan kedalam pasukan pilihan kejohanan. Beliau melakukan penampilan sulungnya untuk pasukan bawah-18 Perancis dalam aksi persahabatan menentang Amerika Syarikat yang berakhir dengan keputusan seri tanpa jaringan pada 4 September 2015.

Upamecano juga layak untuk mewakili pasukan kebangsaan Guinea-Bissau, Perancis dan Portugal.

 Statistik kerjaya 
.

KelabMusimLigaPialaTermasuk Piala Austria dan DFB-Pokal.EropahLainJumlahKmnclnGolKmnclnGolKmnclnGolKmnclnGolKmnclnGol Liefering2015–16160———160 Red Bull Salzburg2015–16200000202016–17150105Satu penampilan di Liga Juara-Juara UEFA dan empat penampilan di Liga Europa UEFA.0210Jumlah1701050—230 Leipzig2016–1712000——1202017–182832011Lima penampilan di Liga Juara-Juara UEFA dan enam penampilan di Liga Europa UEFA.04132018–1915030402202019–202402060320Jumlah79370210—1073Jumlah kerjaya113380260—1463

 Pencapaian 
Antarabangsa
Perancis B17
 Kejohanan Bola Sepak Eropah Bawah-17 UEFA: 2015

Individu
 Pasukan Pilihan Kejohanan Kejohanan Bola Sepak Eropah Bawah-17 UEFA: 2015

 Catatan 

 Pautan luar 

Category:Kelahiran 1998
Category:Orang hidup
Category:Pemain bola sepak Perancis
Category:Pemain FC Red Bull Salzburg
Category:Pemain FC Liefering
Category:Pemain RB Leipzig
Kategori:Pemain FC Bayern Munich
Kategori:Pemain Piala Dunia FIFA 2022